**AKADEMSKE MASTER STUDIJE ZAŠTITA BILJA**

Prijemni ispit polagaće se iz tri oblasti (predmeta):

**Fitopatologija, Entomologija i Fitofarmacija**

Sadržina pojedinih predmeta odnosi se na njihov opšti dio, i to:

* iz oblasti fitopatologije poglavlja koja se tiču pojma fitopatologije, uzroka nastanka bolesti biljaka, neparazitnih i parazitnih bolesti, simptoma, osnovnih odlika prouzrokovača bolesti biljaka, patogeneze, otpornosti biljaka prema bolestima, epidemiologije, kao i osnovnih principa suzbijanja;
* iz oblasti entomologije poglavlja su: sistematsko mjesto insekata u podjeli koju obuhvata poljoprivredna entomologija, morfologija insekata, razmnožavanje insekata, razviće i preobražaj, ekologija insekata, principi i metode zaštite od štetnih insekata;
* iz oblasti fitofarmacije poglavlja koja se tiču primjene pesticida, sredstava za zaštitu bilja, klasifikaciju pesticida, oblike formulacije pesticida, integralnu zaštitu bilja, mehanizam djelovanja pesticida, pesticide i pčele, upotrebu i korišćenje zaštitne opreme, zakonodavstva iz oblasti sredstava za zaštitu bilja, karenca, MDK, posljedice primjene pesticida, toksikologija pesticida i prva pomoć.

Prijemni ispit će sadržati ukupno 30 pitanja (po 10 pitanja iz sve tri navedene oblasti) i nosiće ukupno 50 poena. Prijemni ispit će se polagati pismenim putem. Pitanja će podrazumijevati:

* davanje kratkih odgovora (jedna ili dvije rečenice),
* izbor jednog tačnog od ponuđenih više odgovora,
* izbor (jednog ili više tačnih odgovora od većeg broja ukupno ponuđenih), povezivanje datih pojmova,
* upisivanje nedostajućeg pojma i slično.

**Literatura**:

**Fitopatologija:** štampani materijal sa predavanja iz predmeta Fitopatologija – opšti dio (skripta se nalazi u biblioteci Biotehničkog fakulteta);

**Entomologija**: Dimić, N.; Hrnčić, Snježana; Dautbašić, M. (2013): Opšta entomolgija, Šumarski fakultet Sarajevo; Štampani materijal sa predavanja;

**Fitofarmacij:** skripta iz predmeta Fitofarmacija (skripta se nalazi u biblioteci Biotehničkog fakulteta).